ร้านโอ้กะจู๋ เป็นสวนผักและร้านอาหารขนาดใหญ่ บนถนนวงแหวนรอบนอก หนองจ๊อม ถนนเส้นเชื่อมระหว่างเชียงใหม่เชียงราย หากมุ่งหน้าจากเชียงใหม่จะไปเชียงราย ร้านจะอยู่ซ้ายมือ สังเกตป้ายร้านขนาดใหญ่ มาสคอตสามพี่น้องยืนยิ้มหน้าร้าน เครื่องบินเล็กหน้าลานจอดรถ หาไม่ยาก

????ความฮิตติดลมบน  ณ ตอนนี้ด้วยจำนวนรีวิววงในมากที่สุดในจังหวัดเชียงใหม่ พร้อมด้วยคะแนนรีวิวที่สูงพอๆกับจำนวนรีวิว

ที่นั่งในร้านมีให้เลือกหลายบรรยากาศ ทั้งห้องแอร์ชั้นล่าง ระเบียงชั้นบน เรือนปลูกผักด้านหลัง ถ้าเป็นช่วงวันหยุดยาว แนะนำให้โทรจองที่นั่งก่อน

????พนักงาน ดูกระฉับกระเฉงบริการดี แบ่งหน้าที่กันอย่างชัดเจน พาไปนั่งโต๊ะ และเสิร์ฟเมนูอย่างรวดเร็ว

❤อาหารมีทั้งอาหารไทย อาหารยุโรป ของหวานเครื่องดื่ม สเต็ก สลัด พาสต้า มาแล้วห้ามพลาดสเต็กซี่โครงสะพานโค้ง สลัดผลไม้ รูปสวย รวยรส ความสดขั้นเทพ 

❤ผักผลไม้ที่นี่ปลูกเองแบบออแกนิค ผักใบสวยอวบอ้วนกรอบหวานอร่อย ใส่มาในจานสเต็ก ไม่ต่ำกว่า 10 ชนิด ด้วยสโลแกนของร้านที่ว่า ปลูกผักเพราะรักแม่ ผักของทางร้านปลูกด้วยความรัก ผลผลิตจึงออกมาดีนั่นเอง

⛤⛤⛤⛤⛤ทานผักกันเพลินแล้วก็มาชิมสเต็กกันหน่อย จานเด็ดของร้าน ซี่โครงหมูผ่านกรรมวิธีหมักสูตรพิเศษ จนเครื่องเทศซึมซาบถึงเนื้อใน ราดด้วยซอสบาร์บีคิว หอมพริกไทย มี 2 ไซส์ size S 255 บาท และไซส์ L 395 บาท 

⛤⛤⛤⛤⛤สำหรับลูกค้าที่ไม่ชอบทานผัก ทางร้านมีเมนู สลัดผลไม้ ไว้เสริมวิตามิน เมล่อนญี่ปุ่นเก็บจากสวนหลังร้าน รับประกันความสดใหม่ ผลไม้หลากชนิด ชิ้นพอดีคำ คลุกเคล้าน้ำสลัด สูตรเข้มข้น โรยหน้าด้วยอัลมอนด์สไลด์ ลูกเกด และเม็ดมะม่วงหิมพานต์ เสริฟมาในลูกเมล่อน ราคา 185 บาท

????ถ้าเทียบราคากับปริมาณอาหารที่ได้มา ถือว่าคุ้มค่าคุ้มราคา เพราะเป็นอาหารจานใหญ่ ทั้งปริมาณและคุณภาพ และเป็นราคาสุทธิ ไม่มี vat ไม่มี service charge อยากให้มาลองจริงๆ ค่ะ